Pwy ydw i?

**Mae ganddi** lygaid brown disglair, fel siocled yn toddi wrth eich gweld. **Un** garedig ydi hi, oherwydd fydd hi byth yn gwneud drwg i neb. **Does ganddi ddim** eisiau sylw, un fach swil ydi hi. **Mae hi'n byw** mewn ogof dywyll i fyny yn y mynyddoedd, **dydi hi ddim** yn hoffi llond lle o bobl. Ond er hynny, **mae hi'n** hoffi pobl sy'n gwneud iddi chwerthin. **Dydi hi ddim** yn drwsgl, mae hi'n hedfan yn ofalus. **Mae hi'n** hoffi helpu trwy wneud tôst i bawb sy'n mynd i'w gweld.

**Un** doniol ydi o. **Mae ganddo** lyfr swynion ar y bwrdd yn y gegin, ond **dydi o ddim** yn ei ddarllen. **Mae o** bob amser yn ceisio gwneud swynion, ond **dydi o ddim** yn un da iawn am gofio'r ryseit. Fel arfer bydd yn rhoi'r pethau anghywir yn y crochan. **Mae'r** crochan yn ffrwtian yn y gegin, ond **dydi'r** swyn byth yn gweithio. **Dydi o ddim** yn gas cofiwch chi, ac mae digon o hwyl i'w gael yn ei gwmni. **Mae o'n** arbennig o dda am wneud smonach, llanast a chamgymeriadau!

**Mae o'n** gyfrwys iawn, ac mae angen bod yn ofalus pan fydd o gwmpas. **Mae ganddo** gynffon hir, flewog, lwyd, ac mae ei lygaid craff yn gwylio popeth. Un drwg ydi hwn. **Dydi o ddim** yn dda iawn am roi help llaw. **Mae o yn** hen snichyn! Un llechwraidd ydi o.

**Mae hon** yn osgeiddig. Ei hoff beth yw dawnsio o gwmpas y blodau. **Dydi hi ddim** yn drwsgl, mae'n dawnsio ar flaenau ei thraed bach twt. **Mae hi'n** byw ynghanol y blodau gwyllt yn y goedwig. **Dydi hi ddim** yn hapus pan fydd yr hen flaidd llwyd o gwmpas.

Un trwsgl ydi hwn. **Mae ganddo** draed mawr fel llongau. **Does ganddo ddim** llawer o flodau yn tyfu yn ei ardd, oherwydd mae'n sefyll arnynt, ac maen nhw'n fflat! **Mae ganddo** gastell cryf, cadarn i fyw ynddo. **Does ganddo ddim** crochan hud yn ffrwtian, ond mae ganddo gwpwrdd bwyd llawn dop!

|  |
| --- |
| Bili Blaidd |
| Delyth y Dylwythen Deg |
| Colin y Cawr |
| ../../beti.jpgDora Draig |
| Deio Dewin |